3 “Joale ra reteleha ’me ra nyoloha ka tsela ea Bashane. Eaba Oge+ morena oa Bashane oa tsoa, eena le sechaba sohle sa hae, ho re khahlanyetsa ka ntoa Edrei.+ 2 Kahoo Jehova a re ho ’na, ‘U se ke ua mo tšaba,+ etsoe ka sebele ke tla nehelana ka eena le sechaba sohle sa hae le naha ea hae letsohong la hao; ’me u mo etse feela joalokaha u entse Sihone+ morena oa Baamore, ea neng a lula Heshbone.’ 3 Tumellanong le hoo Jehova Molimo oa rōna a nehelana ka Oge morena oa Bashane le sechaba sohle sa hae matsohong a rōna, ’me ra ’na ra mo loantša ho fihlela ho se mophonyohi ea setseng.+ 4 Ra qala ho hapa metse eohle ea hae ka nako eo. Ha ho motse oo re sa kang ra o nka ho bona, metse e mashome a tšeletseng,+ sebaka sohle sa Argobe,+ ’muso oa Oge e Bashane.+ 5 Ena kaofela e ne e le metse e etselitsoeng liqhobosheane ka lerako le phahameng, mamati le mokoallo, ho phaella metseng e mengata haholo e ka mathōko. 6 Leha ho le joalo, ra e nehela timetso,+ feela joalokaha re ne re entse ho Sihone morena oa Heshbone, ka ho nehela motse o mong le o mong timetso, banna, basali le bana ba banyenyane.+ 7 Liphoofolo tsohle tse ruuoang le thepa e hapuoeng metseng ra inkela tsona e le thepa e tlatlapuoeng.+